《全虚花十咏 其八 镜花》
清代·敦敏

得意看花莫认真，是空是幻正难论。金光遥映春光好，鉴彩潜生缯彩繁。

明月寒夜侵桂影，澄潭秋静印霞痕。相看悟向禅心净，色相无庸滞语言。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。